ભારતીય ક્રિકેટ ટીમ 2019ના વર્લ્ડકપની સેમી ફાઇનલમાં હારી ગઇ તેનાથી એક વાતની ચર્ચા એ શરૂ થઇ છે કે ભારતીય ટીમ વિરાટ કોહલી અને રોહિત શર્મા પર વધુ પડતી નિર્ભર બની ગઇ છે અને સાથે જ એક એવી પણ ચર્ચા ઉઠી છે કે ટીમમાં વિરાટ કોહલી અને રોહિત શર્માના રૂપમાં બે જૂથ બની ગયા છે, હવે જ્યારે ટીમમા ભાગલાં પડવાની વાતો શરૂ થઇ છે ત્યારે બીસીસીઆઇએ પણ ભાગલાંવાદી નીતિ અપનાવવાનો નિર્ણય કરીને ટીમના સુકાનીપદમાં ભાગલાં પાડી દેવાનું નક્કી કર્યું છે.